**Βροντάδος, 22/10/2024**

**Αρ. Πρωτοκόλλου: 53/24**



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ KAI ΑΘΛΗΤΙΣΜΟΥ



ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ

Β. ΑΙΓΑΙΟΥ

**ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ ΚΑΙ ΑΕΙΦΟΡΙΑΣ ΟΜΗΡΟΥΠΟΛΗΣ**

**ΠΡΟΣ : ΣΧΟΛΙΚΕΣ ΜΟΝΑΔΕΣ Δ/ΝΣΗ Π/ΘΜΙΑΣ ΕΚΠ/ΣΗΣ XIOY ΚΑΙ Δ/ΝΣΗ Δ/ΘΜΙΑΣ ΕΚΠ/ΣΗΣ ΧΙΟΥ**

 **( ΔΙΑ ΤΗΣ ΥΣΔ )**

**ΚΟΙΝ.: 1) Δ/ΝΣΗ Υ.Π.Ε.Α. Υ.ΠΑΙ.Θ. (ΤΜΗΜΑ Α΄)**

 **2) ΠΕΡΙΦΕΡΕΙΑΚΗ Δ/ΝΣΗ ΠΡΩΤΟΒΑΘΜΙΑΣ ΚΑΙ**

 **ΔΕΥΤΕΡΟΒΑΘΜΙΑΣ Β. ΑΙΓΑΙΟΥ**

 **3) Δ/ΝΣΗ Π/ΘΜΙΑΣ ΕΚΠ/ΣΗΣ XIOY**

-----

Ταχ. Δ/νση: Κλειδού, Βροντάδος

Τ.Κ. – Πόλη: 8200 Χίος

email: mail@kpe-chiou.chi..sch.gr

Πληροφορίες: Σταύρος Σπυράκης

Τηλέφωνο: 2271094478 - 6973039587

**ΘΕΜΑ: Πρόσκληση συμμετοχής σχολείων σε εκπαιδευτικά προγράμματα και δράσεις του Κ.Ε.Π.Ε.Α. Ομηρούπολης, Νοεμβρίου και Δεκεμβρίου 2024.**

#  Α) ΠΡΟΣΚΛΗΣΗ ΓΙΑ ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΚΑΙ ΔΡΑΣΕΙΣ

 Το Κέντρο Εκπαίδευσης για το Περιβάλλον και την Aειφορία Ομηρούπολης Χίου,στo πλαίσιο των δράσεών του, σε συνεργασία με τη Δ/νση Π/θμιας Εκπ/σης και την Υ.Σ.Δ. της Δ/θμιας Εκπ/σης Χίου, προγραμματίζει την υλοποίηση Εκπαιδευτικών Προγραμμάτων ή 2ωρων διδακτικών επισκέψεων/δράσεων για σχολικές μονάδες της Π/βάθμιας και Δ/βάθμιας Εκπαίδευσης Χίου, κατά τους μήνες  **Νοέμβριο και Δεκέμβριο 2024.**

#  Καλεί όσους εκπαιδευτικούς της Π/βάθμιας και Δ/βάθμιας Εκπαίδευσης Χίου επιθυμούν να υλοποιήσουν εκπαιδευτικά προγράμματα ή άλλες περιβαλλοντικές δράσεις με τους μαθητές τους να υποβάλουν τις αιτήσεις τους ηλεκτρονικά μέχρι την Τετάρτη, 30 Οκτωβρίου 2024.

Τα εκπαιδευτικά αυτά προγράμματα και οι δράσεις είναι σχεδιασμένα σύμφωνα με τους άξονες της Εκπαίδευσης για την Αειφόρο Ανάπτυξη (Ε.Α.Α.), είναι εγκεκριμένα από το ΥΠΑΙΘ και ειδικά για την φετινή σχολική χρονιά 2024 - 2025, μπορούν μέσω της θεματολογίας, της διαθεματικότητάς και κυρίως του βιωματικού τους χαρακτήρα να λειτουργήσουν επικουρικά στα εργαστήρια δεξιοτήτων.

# Η υλοποίηση των εκπαιδευτικών προγραμμάτων και των δράσεων μπορεί να γίνει ως εξής :

**1. Δια ζώσης δραστηριότητες στα πεδία δραστηριοτήτων του ΚΕΠΕΑ Ομηρούπολης και παρουσίαση του πληροφοριακού μέρους του προγράμματος, στο χώρο του ΚΕΠΕΑ.**

**2. Δια ζώσης δραστηριότητες στα πεδία δραστηριοτήτων του ΚΕΠΕΑ Ομηρούπολης, (εξωτερικός ανοιχτός χώρος για την υλοποίηση μονοήμερου προγράμματος) και εξ αποστάσεως παρουσίαση του πληροφοριακού μέρους του προγράμματος, μέσω της πλατφόρμας WEBEX, αν υπάρξει ανάγκη για τούτο (λόγω ειδικών συνθηκών, καιρικές συνθήκες, πανδημία κ.λ.π.).**

**2. Δια ζώσης βιωματική δράση σε πεδία της ευρύτερης περιοχής (2ωρη διδακτική επίσκεψη).**

**Oι λεπτομέρειες υλοποίησης του προγράμματος/δράσης θα γίνονται κατόπιν συνεννόησης του εκάστοτε σχολείου με το ΚΕΠΕΑ Ομηρούπολης.**

Προτεραιότητα σε συνεννόηση με τους υπευθύνους των τομέων ευθύνης της Π/θμιας και Δ/θμιας Εκπ/σης θα δοθεί στους εκπαιδευτικούς με τις σχολικές ομάδες τους, που πρόκειται να υλοποιήσουν πρόγραμμα Περιβαλλοντικής Εκπαίδευσης Σχολικών Δραστηριοτήτων, κατά το τρέχον σχολ. έτος 2024 – 2025 ή θα ασχοληθούν με την ενότητα **«Φροντίζω το περιβάλλον»,** στο πλαίσιο των Εργαστηρίων Δεξιοτήτων**.**

# Παρακαλείται η Υ.Σ.Δ. της Διεύθυνσης Δ/θμιας Εκπ/σης Χίου να αποστείλει σχετικούς πίνακες και τις αιτήσεις των σχολικών ομάδων του τομέα ευθύνης της , ηλεκτρονικά, μέχρι την Τετάρτη, 30 Οκτωβρίου 2024.

# Οι Σχολικές Ομάδες της Δ/νσης Πρωτοβάθμιας Χίου θα αποστέλλουν τις αιτήσεις τους, ηλεκτρονικά μέχρι την Τετάρτη, 30 Οκτωβρίου 2024, απευθείας στο ΚΕΠΕΑ ΟΜΗΡΟΥΠΟΛΗΣ, κατόπιν συνεννοήσεως που έχει γίνει από το ΚΕΠΕΑ ΟΜΗΡΟΥΠΟΛΗΣ με τη Δ/νση Πρωτοβάθμιας Εκπ/σης Χίου.

**Τα προγράμματα και οι δράσεις θα υλοποιηθούν χωρίς δαπάνες για τη Δ.Ε. ή το Τ.Δ.Υ. του ΚΕΠΕΑ Ομηρούπολης.**

***Οι αιτήσεις γίνονται μόνο ηλεκτρονικά στον παρακάτω σύνδεσμο:***

<https://docs.google.com/forms/d/1m_DE-gc0eGwxM0_pfaUh7Dy21IlEW8C8_uXBO_vf1rc/edit>

**ΠΡΟΓΡΑΜΜΑΤΑ ΚΑΙ ΔΡΑΣΕΙΣ ΤΟΥ ΚΕΠΕΑ ΟΜΗΡΟΥΠΟΛΗΣ** **ΓΙΑ ΤΗ ΣΧΟΛΙΚΗ ΧΡΟΝΙΑ 2024-2025**

 **ΘΕΜΑΤΙΚΟΙ ΑΞΟΝΕΣ - ΠΡΟΓΡΑΜΜΑΤΑ**

ΔΑΣΟΣ

"Η Νεράιδα της Κλειδούς" (Νηπιαγωγείο, Α & Β τάξη Δημοτικού Σχολείου)

"Η Κλειδού ανθίζει ακόμη" (Γ-ΣΤ Δημοτικού Σχολείου, Γυμνάσιο, Λύκειο)

ΚΑΜΠΟΣ ΧΙΟΥ

"Στα περιβόλια με τις Εσπερίδες" (Νηπιαγωγείο, Α & Β τάξη Δημοτικού Σχολείου)

"Περιδιαβαίνοντας το μυροβόλο δάσος των εσπεριδοειδών στον Κάμπο της Χίου" (Γ-ΣΤ Δημοτικού Σχολείου, Γυμνάσιο, Λύκειο)

ΜΑΣΤΙΧΑ ΧΙΟΥ

"Της μαστίχας το σχινάκι" (Νηπιαγωγείο, Α & Β τάξη Δημοτικού Σχολείου)

"Το δέντρο που πληγώνουμε" (Γ-ΣΤ Δημοτικού Σχολείου, Γυμνάσιο, Λύκειο)

ΘΑΛΑΣΣΑ

"Θάλασσα, θαλασσάκι μου" (Νηπιαγωγείο, Α & Β τάξη Δημοτικού Σχολείου)

"Σε πέλαγα και ακρογιάλια με καράβια χιώτικα" (Γ-ΣΤ Δημοτικού Σχολείου, Γυμνάσιο, Λύκειο)

Η θεατροπαιδαγωγική δράση

"Σε ποιον ανήκει τούτη η κούκλα" (Δημοτικού Σχολείο όλες οι βαθμίδες).

**Β) ΠΡΟΣΚΛΗΣΗ ΓΙΑ ΕΚΠΑΙΔΕΥΤΙΚΟ ΘΕΑΤΡΟΠΑΙΔΑΓΩΓΙΚΟ ΠΡΟΓΡΑΜΜΑ ΣΤΗΝ Α/ΘΜΙΑ ΕΚΠ/ΣΗ**

Το ΚΕΠΕΑ Ομηρούπολης Χίου, στο πλαίσιο των υποχρεώσεών τουκαι στο πλαίσιο της εκπαίδευσης για το περιβάλλον και την Αειφόρο Ανάπτυξη, προσκαλεί εκπαιδευτικούς με τις Σχολικές τους ομάδες της  **Διεύθυνσης Πρωτοβάθμιας Εκπαίδευσης Χίου,** για την υλοποίηση εκπαιδευτικού περιβαλλοντικού θεατροπαιδαγωγικού προγράμματος με τίτλο:

**«ΣΕ ΠΟΙΟΝ ΑΝΗΚΕΙ ΤΟΥΤΗ Η ΚΟΥΚΛΑ».**

**Η πρόσκληση αφορά (κατά σειρά προτεραιότητας):**

**Α) Εκπαιδευτικούς με τις σχολικές ομάδες τους, που υλοποιούν πρόγραμμα Περιβαλλοντικής Εκπαίδευσης - Σχολικών Δραστηριοτήτων και Εργαστηρίων Δεξιοτήτων, κατά το τρέχον σχολικό έτος 2024 -2025.**

**Β) Εκπαιδευτικούς με τις σχολικές ομάδες τους, που πρόκειται να υλοποιήσουν πρόγραμμα Περιβαλλοντικής Εκπαίδευσης - Σχολικών Δραστηριοτήτων και θεματικές ενότητες Εργαστηρίων Δεξιοτήτων στο μέλλον.**

**Οι Σχολικές Ομάδες** **της Δ/νσης**  **Πρωτοβάθμιας Χίου αποστέλνουν τις αιτήσεις τους, ηλεκτρονικά μέχρι** **την Τετάρτη, 30 Οκτωβρίου 2024, απευθείας στο ΚΕΠΕΑ ΟΜΗΡΟΥΠΟΛΗΣ, κατόπιν συνεννοήσεως που έχει κάνει το ΚΕΠΕΑ ΟΜΗΡΟΥΠΟΛΗΣ με τη Δ/νση Πρωτοβάθμιας Εκπ/σης Χίου.**

Το πρόγραμμα αποσκοπεί να προωθήσει σύγχρονες και καινοτόμες διδακτικές προσεγγίσεις στο χώρο της Περιβαλλοντικής Εκπαίδευσης και της Εκπαίδευσης για το Περιβάλλον και την Αειφορία και υπηρετεί άριστα τους σκοπούς και τους στόχους της Εκπαίδευσης για το Περιβάλλον και την Αειφορία, θέτοντας προς διαπραγμάτευση κοινωνικά και ηθικά ζητήματα, προωθώντας παράλληλα θέματα ευρύτερου περιβαλλοντικού ενδιαφέροντος, όπως ο υπερκαταναλωτισμός, η επαναχρησιμοποίηση των υλικών, η ανακύκλωση κλπ. Μπορεί επίσης να υποστηρίξει κατά τον καλύτερο τρόπο τους σκοπούς και τους στόχους των Εργαστηρίων Δραστηριοτήτων, στους σχετικούς κύκλους ενδιαφέροντος.

Στο πρόγραμμα γίνεται εισαγωγική συζήτηση με τα παιδιά και υλοποιείται μικρή θεατρική παράσταση βασισμένη στο παραμύθι του Αλφόνσο Σάστρε **«Η Χαμένη Κούκλα»**, το οποίο αποτελεί παραλλαγή του γνωστού αριστουργήματος **«Ο ΚΥΚΛΟΣ ΜΕ ΤΗΝ ΚΙΜΩΛΙΑ»** του Μπέρτολτ Μπρεχτ. Το παραμύθι αφορά στην ιστορία δύο κοριτσιών της Λολίτας και της Πάκας, από τα οποία το ένα έχει μια κούκλα, την οποία έχει καταστρέψει και την πετάει στον δρόμο και το άλλο τη βρίσκει, τη φτιάχνει με δικά του έξοδα, την «υιοθετεί» και τη φροντίζει.

 Εδώ, λοιπόν, μπαίνει το δίλημμα στα παιδιά, σε ποιον ανήκει η κούκλα, το οποίο καλούνται να απαντήσουν. Η διαδικασία αφορά σε ερωτήσεις από τα παιδιά προς στις δύο ηρωίδες, μικρή δράση των παιδιών με εκείνες, στοιχείο το οποίο παραπέμπει στην δομή του forum theater του Augusto Boal, ένα από τα πιο σύγχρονα παιδαγωγικά εργαλεία στο χώρο των σύγχρονων διδακτικών προσεγγίσεων, (θεατροπαιδαγωγικά προγράμματα).

 Το πρόγραμμα κλείνει με ανακεφαλαιωτική συζήτηση με τα παιδιά, προκειμένου να διατυπωθούν ελεύθερα προτάσεις, απόψεις, προσεγγίσεις και κρίσεις σχετικά με το θέμα, ενώ ακολουθεί και ελεύθερη έκφραση των παιδιών (ζωγραφιές, κατασκευές, τραγούδια κλπ). Εκτιμώμενη διάρκεια προγράμματος 2 – 3 διδακτικές ώρες.

Το πρόγραμμα υλοποιείται από μέλη της παιδαγωγικής ομάδας του Κέντρου και σε συνεργασία με την θεατρική ομάδα **«Κύκλος θεάτρου ΘΕΑΤΡΟΠΟΙΟΙ ΧΙΟΥ»,** τα μέλη της οποίας είναι κατά το πλείστον εκπαιδευτικοί, με σχετική εμπειρία σε ανάλογα προγράμματα.

Η υλοποίηση του προγράμματος θα γίνεται σε χώρο του σχολείου **χωρίς κανένα κόστος** και θα υλοποιείται κάθε φορά κατόπιν συνεννοήσεως με τους Διευθυντές και τον Σύλλογο Διδασκόντων κάθε σχολείου, προκειμένου να μη διαταραχθεί η ομαλή λειτουργία τους.

 Τέλος, για την υλοποίηση του προγράμματος, θα τηρούνται απαρέγκλιτα όλα τα ισχύοντα κάθε φορά μέτρα ασφαλείας και πρόληψης ενάντια στην νόσο COVID 19. Για τη δράση θα υπάρχει και σχετική έγκριση από την αρμόδια υπηρεσία του Υ.ΠΑΙ.Θ. **(Δ/ΝΣΗ Υ.Π.Ε.Α. ΤΜΗΜΑ Α΄).**

**ΕΝΔΕΙΚΤΙΚΟ ΠΡΟΓΡΑΜΜΑ ΔΡΑΣΗΣ**

Α) Γνωριμία - Εισαγωγική συζήτηση με τα παιδιά **(ΔΙΑΡΚΕΙΑ 20΄)**

Β) Μικρή θεατρική δράση, από μέλη της θεατρικής ομάδας **«Κύκλος θεάτρου ΘΕΑΤΡΟΠΟΙΟΙ ΧΙΟΥ»,** βασισμένη στο παραμύθι του Αλφόνσο Σάστρε « Η χαμένη κούκλα», το οποίο αποτελεί παραλλαγή του γνωστού αριστουργήματος «Ο ΚΥΚΛΟΣ ΜΕ ΤΗΝ ΚΙΜΩΛΙΑ» του Μπέρτολτ Μπρεχτ **(ΔΙΑΡΚΕΙΑ 30΄)**

Γ) Ανακεφαλαιωτική συζήτηση με τα παιδιά, προκειμένου να διατυπωθούν ελεύθερα προτάσεις, απόψεις, προσεγγίσεις και κρίσεις σχετικά με το θέμα **(ΔΙΑΡΚΕΙΑ 20΄ - 30΄)**

Δ) Ελεύθερη έκφραση των παιδιών (ζωγραφιές, κατασκευές, τραγούδια κλπ) **(ΔΙΑΡΚΕΙΑ 20΄ - 30΄)**

 Με τιμή

 Ο Υπεύθυνος του Κ.Π.Ε.



Σπυράκης Σταύρος